Triigi külanõukogu
Triigi külanõukogu oli külanõukogu Eesti NSV-s. Külanõukogu moodustati 1945. aasta septembris Virumaa Vao vallas. Külanõukogu keskus asus Avispea külas. Seoses maakondade ja valdade likvideerimise ja maarajoonide moodustamisega arvati Triigi külanõukogu 1950. aasta septembrist Väike-Maarja rajooni koosseisu. 1954. aasta seisuga tegutsesid külanõukogu piirides "Koidu", "Õiguse" ja Eduard Vilde nimeline kolhoos ning Triigi sovhoos. 1960. aasta oktoobris Triigi külanõukogu likvideeriti ja selle alad liideti Väike-Maarja külanõukoguga.